Brasília
Brasília on Brasilian valtion pääkaupunki. Sen asukasluku vuoden 2010 väestönlaskennassa oli noin 2,5 miljoonaa asukasta. 21. huhtikuuta 1960 silloinen presidentti Juscelino Kubitschek siirsi Brasilian pääkaupungin Rio de Janeirosta Brasílian kaupunkiin.
Belém
Belém on tärkeä satamakaupunki Amazonin alueella, ja sieltä on yhteydet pääkaupunki Brasiliaan noin 2 000 kilometrin päähän. Päällystettyä maantietä pääsee Piauín ja Goiásin osavaltioihin asti, ja rautatie vie itään Bragançaan asti. Belémin lentoasema on pohjoisen Brasilian suurin.